Vita:Knight Rider (film)

message: Ezt inkább kivettem a cikkből:
"==Kritikák==
- Nagy felháborodást okozott, hogy KITT szent és sérthetetlen pontiac trans AM-ét kicserélték: nem hogy másik jármű, hanem konkurens márka, egy Ford Mustang Shelby GT 500-as gépkocsi(ami tűrhető, és szép, de nem illik ide) alakítja az új Knight modellt. Probléma még, hogy KITT, a drága, szeretni valól csodagép 2008-ban úgy tért vissza, mint egy önelégült városi fenegyerek(a mai trendhez igazítva), ugyanígy feltűnési viszketegség a neon kivilágítás, az új, néha kissé tiszteletlen hangnem.
- KARR-nak mostmár inkább "szellemautó" nevet kéne adni, mivel ismét visszatér. A régi sorozatban egyszer robbant csak szét, és amikor eltűnt, akkor sem volt fatális halál helyzetben. Az új részben való visszatérésben az a furcsa, hogy karr is Mustang külsőt vett fel, holott ennyi év után nem hinném, hogy van olyan őrült, aki újra ilyen egoista szerkezetet épít... Főleg olyat ami át tud alakulni! KARR új hangja Peter Cullen, aki a Transformers című (járművé alakuló idegen robotokról szóló) mozifilmben adta Optimus fővezér hangját, ami azért ironikus , mert KARR ezúttal robottá alakul át. Most FIGYELEM! Következik  a történelem egyik legnagyobb bakija.
Peter a Transformersben Optimus hangján azt mondja: "Én vagyok Optimus fővezér..."( "I am Optimus Prime..."). KITT és KARR újjabb csatájában KARR KITT felé robog, átalakul és az kiáltja: "I am KARR" ("Én vagyok KARR..."). Gondolom mindenki érti a poént. Ez a tévedés a Transformers rajongóknak pedig lesúlytó lehetett.
- Kedves párhuzam az eredeti sorozatra. Mikor Mike azt mondja: "Tartsd nyitva a szemed", Kitt egy "Nekem nincs szemem"-mel válaszol. Az eredeti sorozatban Michael mindig "Tartsd nyitva az érzékelőidet"-et mondott.
- A kocsi alvázán villogó KR (ami Knight Research-t jelent és még csak véletlenül sem Knigtht Ridert) egész egyszerűen röhejes. Kezdjük ott, hogy ha a kocsi nem ugrik, nem látni, ha meg ugrik, akkor meg már úgyis mindenki tudja, hogy Kitt az (ne feledjük, a pilot szerint az eredeti Kitt mára városi legenda).
- Kitt a támadó üzemmódból platós terepjáróvá alakul át, fedélzetén Sarah-val és Mike-kal. Ők ketten hogyan kerültek a platóról hirtelen az utastérbe?
- Knight Industries lett a szervezet neve, nem pedig az Alapítvány.
- (részlet egy epizódban) Kitt ég, mint a Reichstag, hogy ezzel hogy nem vonja magára a fél város figyelmét, apró probléma csupán. Biztosan azt hiszik, tüntetés van. Az, hogy Sarah sztriptíz-magánszámot ad elő a lángoló gépjárműben, megadja a Voyagerből ismert Hétkilenced-effektust, az, hogy utána Mike is ezt teszi... nos, gondolom, vannak hölgy nézői is a sorozatnak.Kittet végül eloltják, a padlón heverő, izzadtan ziháló Sarah megadja a végső erotikus töltetet (figyel még valaki a történetre, kedves nézőközönség?). Pedig most kéne csak igazán figyelni, hiszen ekkor jön be az epizód, és minden valószínűség szerint az évad fő szála: Mike nem emlékszik bizonyos dolgokra a múltjából.
- Elhangzik egy érdekes technikai részlet: A rakéta üzemenyaga összeforrt Kitt bioanyagával. Ezek szerint az új Kitt valamiféle szerves anyagból épül fel.
- Furcsa, hogy Kittnek műholdas megfigyelés kell, hogy belenézzen az üldözött sportkocsiba. Az eredetinek nem kellett semmi közvetett eszköz, ha nem is tudott élőképet adni, egy sematikus vektorrajzra mindig tellett neki. Megértem, hogy a mai fülnek a GPS-műhold-Kitt triász megfoghatóbb, de az eredetihez képest visszalépés.
- Nagyot nevettem Mike pig latinján és Kitt ártatlan rácsodálkozásán. Ez valahogy az eredeti sorozat hangulatát adta. Ha egyszer megérjük a magyar sugárzást (Isten óvjon a szinkrontól, de ha mégis), gondolom, egy "Tuvudsz ivígy beveszévélnivi?"-vel oldják meg. Amin már nem nevettem, az az üldözéses jelenetekkel váltakozó Kitt-bázis-jelenetek. Kitt-esített Batman-barlang?Miért, ha az eredeti Kitthez elég volt egy alaposan megpakolt kamion? Ami különösen irritál, az a sötétség és ipariasság, ami áthatja. Hol van Devon tágas, napos irodája a könyvespolcokkal és a diszkréten megbújó kis Amiga számítógéppel?
- bemondják a tévében: Mike Traceur halott.(valójában csak majdnem). Vissza a Knight Bunkerbe. Előre éreztem, hogy valaki be fogja nyögni a "Halott ember sétál" alappoént, így legyen ötösöm a lottón.  Kitt közli, hogy szereztek egy testet is, amelyet eltemettek Mike Traceur helyett. Knight-éknak ebben már van gyakorlatuk, emlékezzünk csak arra, miként feddi meg Devon az öreg Wiltont, amiért elrabolt egy hullát az orvosi egyetemről, hogy Michael Long helyére tehesse. 
- az egyik epizód végén Mike elhajt Kittel, aki egy érdekes mondattal válaszol: "A Knight Industries tulajdona vagyok". Emlékszik még valaki az eredeti sorozat harmadik évadjának Hitszegő lovag (Knight in Disgrace) című epizódjára? Kitt a Jogért és Igazságért Alapítvány tulajdonaként definiálja önmagát. Mi történt az Alapítvánnyal?
- Az eddig joviális öreg szórakozott professzor Graimanről kiderül, hogy mindent tud, s Nagy Testvért játszik a szintén mindentudó Torresszel. Félelmetes, nagy erejű jelenet, minden tiszteletem a forgatókönyvírónak, a színészeknek, még a díszleteseknek is. Ez az egy jelenet elég ahhoz, hogy megadja a huszonegyedik század Knight Riderének alaphangulatát. Nincs többé jóságos Jogért és Igazságért Alapítvány, nincs többé az országutakon járó, a védtelen kisemberen segítő Michael Knight és Kitt, nincs a törvény fölött álló bűnözők ellen ugyanazon módszerekkel harcoló maroknyi bátor ember.(forrás: www.knightrider.hu)"
– Perfectmiss vita 2009. június 11., 08:08 (CEST)